《横江亭》
宋代·陈藻

东注流求日本波，西吞金翅玉融河。
好开亭馆延三益，横截江潮看万艘。
此是人烟生巨海，莫辞鲜食送新醪。
网山胜处名贤迹，隔水相迎立两坡。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。